
转讜住驻讜转





	讻讱 讗讬谉 诪讜爪讬讗讬谉 诇住讜专讬讗. 驻讬' 讛拽讜谞讟专住 诪砖讜诐 讚拽住讘专 讻讘讜砖 讬讞讬讚 诇讗 砖诪讬讛 讻讘讜砖 讜讗注''讙 讚诇诪讗谉 讚讗诪专 砖诪讬讛 讻讘讜砖 诪爪讬谞讜 砖讛讞诪讬专讜 讘讗专抓 讬砖专讗诇 讬讜转专 诪讘住讜专讬讗 讻讚讗诪专讬谞谉 讘驻''拽 讚讙讬讟讬谉 (讚祝 讞. 讜砖诐) 讛诪讜讻专 注讘讚讜 诇住讜专讬讗 讻诪讜讻专 诇讞讜爪讛 诇讗专抓 讗祝 注诇 讙讘 讚拽住讘专 砖诪讬讛 讻讘讜砖 讻讚诪讜讻讞 讛转诐 诪讻诇 诪拽讜诐 谞专讗讛 诇专砖讘''讗 讻驻讬专讜砖 讛拽讜谞讟专住 诪讚拽讗诪专 讻砖诐 砖讗讬谉 诪讜爪讬讗讬谉 诇讞讜爪讛 诇讗专抓 讻讱 讗讬谉 讻讜' 诪砖诪注 讚住讘专 讚诇讗讜 砖诪讬讛 讻讘讜砖 诪讚诪砖讜讜讛 讗讜转讛 诇讞讜爪讛 诇讗专抓 讜讟注诪讗 讚诇讗 砖诪讬讛 讻讘讜砖 讻讚讬诇讬祝 讘住驻专讬 讘住讜祝 驻专砖转 讜讛讬讛 注拽讘 讻诇 诪拽讜诐 讗砖专 转讚专讜讱 讻祝 专讙诇讻诐 讜讙讜' 讜讬诇讬祝 讛转诐 讚讚讜拽讗 诪讛 砖讬讻讘砖讜 讘讞讜爪讛 诇讗专抓 讗讞专 砖讬讻讘砖讜 讻诇 讗专抓 讬砖专讗诇 诇讻诐 讬讛讬讛 讜讚讜讚 诇讗 注砖讛 注诇 驻讬 讘''讚 讗诇讗 诪讚注转讜 讜讻讘砖 讗专诐 谞讛专讬诐 讜讗专诐 爪讜讘讛 注讚 砖诇讗 讻讘砖 讻诇 讗专抓 讬砖专讗诇 讜诇讻讱 拽专讬 诇讬讛 讻讘讜砖 讬讞讬讚 诇驻讬 砖诪讚注转讜 注砖讛: 诇住讜专讬讗. 住讜专讬讗 讛讬讗 讗专诐 爪讜讘讛 讜讗专诐 谞讛专讬诐 讜注诇 砖诐 住讜专讬讗 拽专讬 诇诇砖讜谉 讗专诪讬 住讜专住讬 讻讚讗诪专讬谞谉 (讘专讗砖讬转 专讘讛 驻' 注讛) 讗诇 转讛讬 诇砖讜谉 住讜专住讬 拽诇 讘注讬谞讬讱 砖讛专讬 讘转讜专讛 讜讘谞讘讬讗讬诐 讜讘讻转讜讘讬诐 讞诇拽 诇讜 讻讘讜讚 讘转讜专讛 讚讻转讬讘 讬讙专 砖讛讚讜转讗 讜讘谞讘讬讗讬诐 讚讻转讬讘 讻讚谞讛 转讗诪专讜谉 诇讛讜谉 讜讘讻转讜讘讬诐 讚谞讬讗诇 讜注讝专讗 讗诇诪讗 住讜专住讬 讛讬讬谞讜 讗专诪讬 讚诇讘谉 诪讗专诐 谞讛专讬诐 讛讬讛 讜讚谞讬讗诇 谞诪讬 诇砖讜谉 讗专诪讬 讛讜讗 讻讚讻转讬讘 讜讬讚讘专讜 讛讻砖讚讬诐 诇诪诇讱 讗专诪讬转 讜讗''转 讚讘住讜祝 诪专讜讘讛 (讘''拽 讚祝 驻讙.) 转谞讬讗 讘讗专抓 讬砖专讗诇 诇砖讜谉 住讜专住讬 诇诪讛 讗诇讗 讗讜 诇砖讜谉 讛拽讜讚砖 讗讜 诇砖讜谉 讬讜谞讬转 讜讗诪专 专讘 讬讜住祝 讘讘讘诇 诇砖讜谉 讗专诪讬 诇诪讛 讗诇讗 讗讜 诇砖讜谉 讛拽讜讚砖 讗讜 诇砖讜谉 住讜专住讬 诪砖诪注 讚诇砖讜谉 住讜专住讬 诇讞讜讚 讜诇砖讜谉 讗专诪讬 诇讞讜讚 讜讗讜诪专 专''转 讚诇砖讜谉 讗讞讚 讛讜讗 讗诇讗 砖诪转讞诇拽 诇讻诪讛 注谞讬谞讬诐 讻注讬谉 诇注讝 砖诪砖转谞讛 讘讻诪讛 诪讚讬谞讜转 讜转讚注 讚讗讜谞拽诇讜住 转讬专讙诐 注讚 讛讙诇 住讛讬讚 讚讙讜专讗 讜诇讘谉 拽专讗 诇讜 讬讙专 砖讛讚讜转讗:





专讘讬谞讜 讙专砖讜诐

转拽讬谉 讻讬讬诇讗 讘专 讙' 拽驻讬讝讬. 砖讛讬转讛 诪讞讝拽转 讙' 专讘讬注讬讜转 讚讛讬讬谞讜 讙' 诇讜讙:



讜讛讗诪专 砖诪讜讗诇 讗讬谉 诪讜住讬驻讬谉 注诇 讛诪讚讜转 讬讜转专 诪砖转讜转. 讜诪专 转拽讬谉 讚诇讗 讻讛诇讻转讗 砖诇讬砖讬转 诪砖讜诐 讚讗诪专讬' 诇注讬诇 讗讘诇 讛讜讗 注讜砖讛 住讗讛 讜讻讜'. 讜讞爪讬 拽讘 讘' 专讘讬注讬讜转 讜谞诪爪讗 砖诪讜住讬祝 讛砖诇讬砖 注诇 讛诪讚讛 诪讻讚专讻讛:



讗诪专 诇讛讜. 讗谞讗 诇讗 讗转讬谞讗 诇住转讜专讬 诪诇转讗 讚砖诪讜讗诇 讻诇诇 讚诇讗讜 诪砖讜诐 转讜住驻转 注讘讬讚谞讗 讗诇讗 讻讬讬诇讗 讞讚转讗 诪转拽讬谞讗 砖诪讞讝拽转 讻讱:



专讜讝 驻驻讗. 讻诇讜诪专 讗)讜讻"讛 讘注专讜讱 注专讱 专讝.诪讚转 专讘 驻驻讗 砖讞讬砖讘 讘专讝讬 诇讘讜. 讜讗讬讻讗 讚讗诪专讬 诇诪讚讛 讛讬讜 拽讜专讬谉 讘诇讬砖谞讛讜谉 专讜讝:



讗讜爪专讬 驻讬专讜转. 讻讚讬 诇诪讜讻专谉 讘讬讜拽专 诇讗讞专 讝诪谉:



讜诪驻拽讬注讬 砖注专讬诐. 砖诪讜住讬驻讬谉 注诇 讛砖注专:



砖讘转讬 讗讜爪专 驻讬专讜转. 讝讛 讛讬转讛 讗讜诪谞转讜:



讛讜讛 诪讝讘讬谉 驻讬专讗 讘转专注讗 讞专驻讗 讻讞专驻讗. 砖讛讬讛 诪讜讻专 转讘讜讗转讜 讘讬诪讜转 讛拽爪讬专 讘讗讜转讜 砖注专 砖讛讬讛 讛讜诇讱 讘转讞诇讛 讜诇讗 讛讬讛 诪讗爪专讜:



讜砖诪讜讗诇 讛讬讛 诪讗爪专谉 讜诪讝讘讬谉 诇讛讜 讘转专注讗 讗驻诇讗 讻讞专驻讗. 砖讛讬讛 诪讜讻专讜 讘住讜祝 砖谞讛 讜讛讬讛 诪讜讻专 讘砖注专 砖诇 讗驻诇讗 讘讝讜诇 讻讞专驻讗 讻诪讜 砖讛讬讛 谞诪讻专 讘砖注转 诇拽讬讟讛:



砖诇讞讜 诇讬讛 讚讗讘讗 讟讘讗 诪讘专讗. 讻诇讜诪专 讬讜转专 讞住讬讚讜转 讛讬讛 注讜砖讛 讗讘讜讛 讚砖诪讜讗诇 砖讛讬讛 诪讜讻专谉 讘讞专驻讗 讻讞专驻讗 诪砖诪讜讗诇 讘专讬讛 讚讛讜讛 诪讗爪专 讜诪讝讘谉 诇讛讜 讘讗驻诇讗 讻讞专驻讗:



诪"讟. 诪砖讜诐 讚转专注讗 讻讬讜谉 讚专讜讞 专讜讞. 讚讗注"讙 讚砖诪讜讗诇 诪拽讬诇 讛砖注专 讜谞讜转谉 注讻砖讬讜 讘讝讜诇 讗讬谞讜 讻诇讜诐 砖讗讞专讬诐 讗讬谞谉 诪专讜讬讞讬谉 讛砖注专 讻诪讜转讜 讜诇讻讱 注讜砖讛 讗讘讬讜 讬驻讛 诪诪谞讜 砖讻砖诪讻专 讘转讞诇讛 讗讘讬讜 讘讝讜诇 驻转讞讜 讛讗讞专讬诐 讘)爪"诇 驻转讞讜 讛讗讞专讬诐 讙"讻 诇诪讻讜专 讘转专注讗 讞专驻讗 讘讝讜诇. 讛砖注专 讗讞专驻讗 讘讝讜诇. 讗讘诇 讛讘谉 讗注"驻 砖诪专讜讬讞 讛讜讗 讛砖注专 讗讞专讬诐 诇讗 诪专讜讜讞讬:



注讜砖讛 讗讚诐 讗转 拽讘讜 讗讜爪专. 讻诇讜诪专 诪讛 砖讻讜谞住 诪砖讚讛讜 专砖讗讬 诇讗爪专 讗讘诇 诪讛 砖诇拽讞 诪谉 讛砖讜拽 诇讗:



转谞讬讗 谞诪讬 讛讻讬. 讚讗讬谉 讗讜爪专讬谉 讘诇讜拽讞 诪谉 讛砖讜拽:



诪讜爪讗讬 砖讘讬注讬转. 注讚 讚讞爪讚讬 讜讝专注讬 讜专砖讗讬 诇讛砖转讻专 讘砖注专:



诪驻谞讬 砖诪诪注讟 讗转 讛转讬驻诇讛. 讚注"讬 砖讻专讜转 讗转讬讗 讙)爪"诇 讚注"讬 砖讻专讜转 讗转讬 诇讬讚讬 转讬驻诇讜转. 讗转讬驻诇讜转 诇砖讜谉:



住讜专讬讗. 诪砖讜诐 讚讻讬讘讜砖 讬讞讬讚 讛讬讗 砖讚讜讚 讻讬讘砖讛 讜诇讗讜 砖诪讬讛 讻讬讘讜砖:



讜专讘讬 诪转讬专 诪讛讬驻专讻讬讗 诇讛讬驻专讻讬讗. 讻诇讜诪专 诪驻诇讱 讗诇 驻诇讱 诪砖讜诐 讚住诪讻讬 讗讛讚讚讬 讜讻注讬专 注爪诪讛 讚诪讬讬谉:





讛诪讗讬专讬

讝讛 砖讗诪专讜 砖诇讗 诇讛讜住讬祝 注诇 讛诪讚讜转 讬转专 诪砖转讜转 驻讬专讜砖讜 砖转讛讗 讗讜转讛 诪讚讛 谞拽专讗转 注诇 砖诐 讛专讗砖讜谞讛 讗讘诇 专爪讜 诇注砖讜转 诪讚讛 诪讞讜讚砖转 诪讜住讬驻讬谉 讗讜 讙讜专注讬谉 讻专爪讜谞诐 讜讗讬谉 讝讛 谞拽专讗 转讜住驻转 讗讜 诪讙专注转 讗诇讗 砖讛讬讗 诪讚讛 讗讞转 砖诇讗 诪诪讬谉 砖讗专 讛诪讚讜转:



讗住讜专 诇讗讚诐 诇讗爪讜专 驻讬专讜转讬讜 注诇 讚注转 砖讬转讬拽专讜 讜讬诪讻讜专 讘讬讜拽专 讜讛注讜砖讛 讻谉 讛专讬 讛讜讗 讻诪驻拽讬注 讗转 讛砖注专 专"诇 砖诪讬拽专讜 讻讚讬 诇讬拽专 诪讛 砖讘讬讚讜 讗诇讗 专讗讜讬 诇讜 诇诪讻专诐 转讻祝 诇诪拽讞讜 讜讬专讜讬讞 讘讛诐 讻砖讬注讜专 讛诪讬讜注讚 诇讜 专"诇 砖转讜转 讜诪"诪 讗诐 讛讬转讛 讻讜谞转讜 讻讚讬 诇讛专讜讬讞 讘讛诐 讗转 讛砖注专 专"诇 砖讛讜讗 讗讜爪专诐 诇讻讜谞讛 砖讘砖注讛 砖讬转讬拽专讜 讬讛讗 诪讜讻专诐 讛讜讗 讻砖注专 讛讝讜诇 讻讚讬 砖讬专讗讜 诪诪谞讜 讜讬诇诪讜讚讜 诪讜转专 讜诪"诪 讟讜讘 诪讝讛 讜诪讝讛 诇讛转讞讬诇 讘诪讻讬专转诐 转讻祝 诪拽讞讜 讜讛讜讗 讛谞拽专讗 转专注讗 讞专驻讗 砖讻诇 砖诪转讞讬诇讬谉 诇诪讻讜专 讗祝 讛砖注专 讛讜讞诇 诇讛讬讜转讜 讬讜爪讗 讘讝讜诇 诇专讜讘 讛诪讜讻专讬诐 讜讻讬讜谉 讚专讜讜讞 专讜讜讞 讚讘专讬诐 讗诇讜 讗讬谞谉 讗诇讗 讘诇讜拽讞 诪谉 讛砖讜拽 讗讘诇 诪讛 砖讗讜住祝 诪砖诇讜 专砖讗讬 诇注砖讜转 诪诪谞讜 讗讜爪专 注讚 讻诪讛 砖讬专爪讛 砖讗讬谉 讻讗谉 讛驻拽注转 砖注专 讜讗祝 讘诇讜拽讞 诪谉 讛砖讜拽 诇讗 谞讗住专 讗诇讗 讘讚讘专讬诐 砖讬砖 讘讛诐 讞讬讬 谞驻砖 讻讙讜谉 讬讬谞讜转 砖诪谞讬诐 讜住诇转讜转 讗讘诇 转讘诇讬谉 讻诪讜谉 讜驻诇驻诇讬谉 讜砖讗专 讛注讬拽专讬诐 诪讜转专 讜讗祝 讘诇讜拽讞 诪谉 讛砖讜拽 讜讚讘专讬诐 砖讘讞讬讬 谞驻砖 诇讗 谞讗住专讜 讗诇讗 讘讗专抓 讬砖专讗诇 讗讜 讘注讬专 砖专讘讛 讬砖专讗诇 砖诇讗 谞讙注讜 讘讝讜 诪谉 讛讚讬谉 讗诇讗 诪诪讚转 讞住讬讚讜转 讬砖 诪拽爪转 砖谞讬诐 砖诪讜转专 诇讗爪讜专 讗转 讛驻讬专讜转 讗祝 注诇 爪讚讚讬谉 讗诇讜 讜讛诐 注专讘 砖讘讬注讬转 讜砖讘讬注讬转 讜诪讜爪讗讬 砖讘讬注讬转 讜诪"诪 讗诐 讛讬转讛 砖谞转 讘爪讜专转 讗驻讬诇讜 拽讘 讞专讜讘讬谉 诇讗 讬讗爪讜专 讘爪讚讚讬诐 砖讛讜讝讻专讜 诪驻谞讬 砖诪驻拽讬注 讗转 讛砖注专 讛专讗讜讬 讜诪讬拽专讜 讜讻诇 砖诪驻拽讬注 讗转 讛砖注专 讗讜 讗讜爪专 驻讬专讜转 注诇 讗讜转讛 讻讜谞讛 讗讜 诪拽讟讬谉 讗讬驻讛 讛专讬 讛讜讗 讘讻诇诇 诪诇讜讛 讘专讘讬转 讜注谞讬谉 讻诇诐 讻讬住 讛诪讜转 砖诇 专讘讬转 谞转讜谉 讘转讜讻讜 砖诪诪谞讜 讬诪讜转讜 讻诇诐:



讗讬谉 诪讜爪讬讗讬谉 驻讬专讜转 砖讬砖 讘讛诐 讞讬讬 谞驻砖 诪讗专抓 讬砖专讗诇 诇讞讜爪讛 诇讗专抓 讜讗祝 诇讗 诇住讜专讬讗 讜讗祝 诇讗 诪诪诇讻讜转 诇诪诇讻讜转 讘讗专抓 讬砖专讗诇 注爪诪讛 专"诇 诪专砖讜转 诪诇讱 讝讛 诇专砖讜转 诪诇讱 讗讞专:





讬讚 专诪"讛

拽诪讝. 讜讗住讬拽谞讗 讗诇讗 讗诪专 专讘 讞住讚讗 砖诪讜讗诇 拽专讗 讗砖讻讞 讜讚专砖 讜讛砖拽诇 注砖专讬诐 讙专讛 注砖专讬诐 砖拽诇讬诐 讞诪砖讛 讜注砖专讬诐 砖拽诇讬诐 注砖专讛 讜讞诪砖讛 砖拽诇 讛诪谞讛 讬讛讬讛 诇讻诐. 诪讗讬 拽讗诪专, 讛砖拽诇 注砖专讬诐 讙专讛 注砖专讬诐 诪注讬谉. 讜讛讗 讚讻转讬讘 注砖专讬诐 砖拽诇讬诐, 讛讻讬 拽讗诪专 拽专讗, 讻诇讜诪专 讬讻讜诇讬谉 讗转诐 诇转拽谉 诪讟讘注 讞讚砖 砖讬讛讗 讘讜 注砖专讬诐 砖拽诇讬诐 讜诪讟讘注 讗讞讚 砖讬讛讗 讘讜 讞诪砖讛 讜注砖专讬诐 砖拽诇讬诐 讜诪讟讘注 讗讞讚 砖讬讛讗 讘讜 注砖专讛 讜讞诪砖讛 砖拽诇, 讜讛讻诇 注讜诇讛 诪谞讛. 讛谞讬 讻诪讛 讛讜讜 砖砖讬诐 砖拽诇讬诐, 讜砖拽诇 讛拽讚砖 讻诪讛 讛讜讬 讗专讘注讛 讚讬谞专讬谉, 砖砖讬诐 砖拽诇讬诐 讻诪讛 讛讜讜 诇讛讜 诪讗转谉 讜讗专讘注讬谉, 讜讛讻转讬讘 讛诪谞讛 讬讛讬讛 诇讻诐 讗讟讜 诪谞讛 诪讗转谉 讜讗专讘注讬谉 讛讜讬. 诪谞讛 讝讜讝讬 讛讜讗 讚讛讜讬. 讗诇讗 诇讗讜 砖"诪 转诇转 砖"诪 诪谞讛 砖诇 讛拽讚砖 讻驻讜诇 讛讬讛 讜讛讜讜 诇讬讛 诪讗转谉 讜砖"诪 诪讜住讬驻讬谉 注诇 讛诪讚讜转 讜讗讬谉 诪讜住讬驻讬谉 讬转专 诪砖转讜转 讜砖"诪 砖转讜转讗 诪诇讘专. 砖讛讜住讬驻讜 注诇 讛诪讗转讬诐 砖转讜转 诪讘讞讜抓 讜谞注砖讜 诪讗转讬诐 讜讗专讘注讬诐:



拽诪讞. 专讘 驻驻讗 讘专 砖诪讜讗诇 转拽讬谉 拽讘讗 讘专 转诇转讗 拽驻讬讝讬. 讜诪驻专砖讬 专讘讜讗转讗 讚转诇转讗 拽驻讬讝讬 转砖注讛 诇讜讙讬 讛讜讜, 讚拽驻讬讝讗 讛讜讬 拽讘 [讞住专] 诇讜讙 讚讛讬讬谞讜 转诇转讗 诇讜讙讬 讻讚讗诪专讬谞谉 讘诪住讻转 砖讘转 (拽讙,讗) 拽驻讬讝讗 (讘拽谞讬讗) [讘拽讘讗]. 讜讗诪专讬 诇讬讛 讜讛讗诪专 砖诪讜讗诇 讗讬谉 诪讜住讬驻讬谉 注诇 讛诪讚讜转 讬转专 诪砖转讜转. 讜讝讛 诪讜住讬祝 注诇 讞爪讬 转专拽讘 砖诇讜砖, 讚讞爪讬 转专拽讘 讛讬讬谞讜 拽讘讗 讜驻诇讙讗 讚讗讬谞讜谉 砖讬转讗 诇讙谞讬, 讜讛讗讬 讘专 转砖注讛 诇讙谞讬 诪讜住讬祝 注诇讬讛 驻诇讙讗 诪诇讙讗讜 讚讛讜讬 转讜诇转讗 诪诇讘专.



讗诪专 诇讛讜 讗谞讗 讻讬诇讗 讞讚转讗 转拽讬谞讬. 讜讻讬 讗诪专 砖诪讜讗诇 讗讬谉 诪讜住讬驻讬谉 诇讘讟讜诇讬 拽诪讗讬 讚讗讬讻讗 驻住讬讚讗 诇转讙专讬 讻讚讗诪专谉. 讜诪砖讜诐 讚讗转讬 诇讗讬讞诇讜驻讬 谞诪讬 诇讬讻讗, 讚讛讗 讗住讬拽谞讗 讚诇讗 讟注讜 讗讬谞砖讬 转讜诇转讗:



拽诪讟. 转谞讜 专讘谞谉 讗讜爪专讬 住讬专讜转 讜诪诇讜讬 讘专讘讬转 讜诪拽讟讬谞讬 讗讬驻讛 讜诪驻拽讬注讬 砖注专讬诐 注诇讬讛诐 讛讻转讜讘 讗讜诪专 讬注讘专 讛讞讚砖 讜谞砖讘讬专讛 砖讘专 讜讛砖讘转 讜谞驻转讞讛 讘专 诇讛拽讟讬谉 讗讬驻讛 讜诇讛讙讚讬诇 砖拽诇 讜诇注讜转 诪讗讝谞讬 诪专诪讛 诪讛 讻转讬讘 讗讞专讬讜 谞砖讘注 讛' 讘讙讗讜谉 讬注拽讘 讗诐 讗砖讻讞 诇谞爪讞 讻诇 诪注砖讬讛诐. 讜讛讗讬 讗讜爪专讬 驻讬专讜转 讚拽讗诪专讬谞谉, 讚讜拽讗 讘讗专抓 讬砖专讗诇, 讜讘讚讘专讬诐 砖讬砖 讘讛诐 讞讬讬 谞驻砖 讻讚诪讬讘专专 诇拽诪谉, 讗讘诇 讘讞讜爪讛 诇讗专抓 诪讜转专. 讜讗转专讗 讚专讜讘讗 讬砖专讗诇 讻讗专抓 讬砖专讗诇 讚讗诪讬, 讚讛讗 砖诪讜讗诇 讜讗讘讜讛 讘讞讜爪讛 诇讗专抓 讛讜讜 拽讬讬诪讬 讜讛讜讜 讝讛讬专讬 讘讛. 讜讗讬 讘注讬 转讬诪讗 砖诪讜讗诇 讜讗讘讜讛 诪讚转 讞住讬讚讜转 讛讜讗 讚注讘讜讚, 讚讛讗 讗诪专 专讘 注讜砖讛 讗讚诐 讗转 拽讘讜 讗讜爪专 讜讗讬谞讛讜 讛讜讜 诪讝讚讛专讬:



拽谞. 讗讘讜讛 讚砖诪讜讗诇 诪讝讘讬谉 诇讛讜 诇驻讬专讬 讚讗专注讬讛 讘转专注讗 讞专讬驻讗. 讘砖注专 讛诪讜拽讚诐, 诇砖讜谉 讘讬诪讬 讞讜专驻讬 (讗讬讜讘 讻讟,讚), 讜砖注专 讛诪讜拽讚诐 讛讬讬谞讜 砖注专 讛讙讜专谉 砖讛驻讬专讜转 讘讝讜诇. 砖诪讜讗诇 诪讝讘讬谉 诇讛讜 诇驻讬专讬 讘转专注讗 讗驻诇讗 讻转专注讗 讞专讬驻讗. 讻诇讜诪专 砖讛讬讛 诪砖讛讗 驻讬专讜转讬讜 注讚 砖注专 讛讗驻诇, 讚讛讬讬谞讜 砖注专 讛诪讗讜讞专, 诇砖讜谉 讻讬 讗驻讬诇讜转 讛谞讛 (砖诪讜转 讟,诇讘), 讜诪讻专谉 讘砖注专 讛诪讗讜讞专 砖讛讜拽专讜 驻讬专讜转 讻砖注专 讛讝讜诇, 讻讚讬 砖讬爪讟专讻讜 砖讗专 讛诪讜讻专讬谉 诇诪讻讜专 讙诐 讛诐 讘讝讜诇 讜谞诪爪讗 讛砖注专 讞讜讝专 诇拽讚诪讜转讜.



砖诇讞讜 诪转诐 讚讗讘讗 注讚讬驻讗 诪讚讘专讗 转专注讗 讻讬讜谉 讚专讜讞 专讜讞. 讻诇讜诪专 讻讬讜谉 讚专讜讞 讘转专注讗 讞专讬驻讗 专讜讞 讜诇讗 讗驻讬' 讘讗驻诇讗 讗讜专讞讬讛 诇诪转拽祝* 讗诇讗 讛讬讻讗 讚讗讬拽专讬 诪讬讚讬 讚讙专讬诐 诇讬讛, 讜讗讬 诪砖讛讬 诇讛讜 讗讬讛讜 诇驻讬专讬 讚讬讚讬讛 讘转专注讗 讞专讬驻讗 诪砖讛讜 谞诪讬 讗讞专讬谞讬 讜转拽讬祝 转专注讗, 讜讗注"讙 讚讛讚专 讗讬讛讜 讜诪讝讘讬谉 诇讛讜 诇驻讬专讬 讘讝讜诇 讻转专注讗 讞专讬驻讗 诇讗 专讜讞 转专注讗 讗诇讗 诇驻讬 砖注讛, 讚讻讬讜谉 讚转拽祝 转拽祝 讜讬爪讗 砖讻专讜 讘讛驻住讚讜. 讜讛"诪 诇诪讗谉 讚讘注讬 诇诪注讘讚 诪讚转 讞住讬讚讜转, 讗讘诇 讗讬住讜专讗 讘讛讗 诇讬讻讗, 讞讚讗 讚讞讜爪讛 诇讗专抓 诪讜转专, 讜注讜讚 讚讗诪专 专讘 注讜砖讛 讗讚诐 讗转 拽讘讜 讗讜爪专:



拽谞讗. 讗诪专 专讘 注讜砖讛 讗讚诐 讗转 拽讘讜 讗讜爪专 转谞讬讗 谞诪讬 讛讻讬 讗讬谉 讗讜爪专讬谉 驻讬专讜转 讘讗专抓 讬砖专讗诇 讚讘专讬诐 砖讬砖 讘讛诐 讞讬讬 谞驻砖 讻讙讜谉 讬讬谞讜转 讜砖诪谞讬诐 讜住诇转讜转 讗讘诇 转讘诇讬谉 讻诪讜谉 讜驻诇驻诇讬谉 诪讜转专 讘诪讛 讚讘专讬诐 讗诪讜专讬诐 讘诇讜拽讞 诪谉 讛砖讜拽 讗讘诇 讘诪讻谞讬住 诪砖诇讜 讗驻讬诇讜 讚讘专讬诐 砖讬砖 讘讛谉 讞讬讬 谞驻砖 诪讜转专 诇讗爪讜专 讜诪讜转专 诇讗爪讜专 驻讬专讜转 砖诇砖 砖谞讬诐 注专讘 砖讘讬注讬转 讜砖讘讬注讬转 讜诪讜爪讗讬 砖讘讬注讬转 讜讘砖谞讬 讘爪讜专转 讗驻讬诇讜 拽讘 讞专讜讘讬谉 诇讗 讬讗爪讜专 诪驻谞讬 砖诪讻谞讬住 诪讗讬专讛 讘砖注专讬诐. 讜砖诪注讬谞谉 诪讬谞讛 讚讚讜拽讗 讘讗专抓 讬砖专讗诇, 讗讘诇 讘讞讜爪讛 诇讗专抓 讗驻讬诇讜 讚讘专讬诐 砖讬砖 讘讛诐 讞讬讬 谞驻砖 诪讜转专. 讜讗诪专讬 专讘讜讗转讗 讚诪拽讜诐 砖专讜讘谉 讬砖专讗诇 诇讛讗 诪讬诇转讗 讻讗专抓 讬砖专讗诇 讚诪讬. 讜讚讜拽讗 诇讗爪讜专 注诇 诪谞转 诇诪讻讜专, 讗讘诇 讻讚讬 驻专谞住转 讘讬转讜 诇讗讜转讛 砖谞讛 讗讬讻讗 诪专讘讜讗转讗 诪讗谉 讚砖专讬. 讜诪住转讘专讗 讻讜转讬讛. 讜讚讜拽讗 诇讞讚讗 砖转讗 注讚 讚讗转讬讗 注诇诇转讗 讞讚转讬, 讗讘诇 讟驻讬 诇讗. 讜诪讜转专 诇讗爪讜专 注专讘 砖讘讬注讬转 驻讬专讜转 讻讚讬 驻专谞住转 讘讬转讜 诇砖诇砖 砖谞讬诐, 讚讗讬谞讜谉 注专讘 砖讘讬注讬转 讜砖讘讬注讬转 讜诪讜爪讗讬 砖讘讬注讬转 砖讛讬讗 砖谞讛 砖诪讬谞讬转, 砖讗讬谉 转讘讜讗讛 诪爪讜讬讬讛 注讚 转讞诇转 砖谞讛 转砖讬注讬转 砖诪诇讗讻转 转讘讜讗转 砖诪讬谞讬转 谞讙诪专转, 讻讚讻转讬讘 (讜讬拽专讗 讻讛,讻讘) 讜讝专注转诐 讗转 讛砖谞讛 讛砖诪讬谞讬转 讜讗讻诇转诐 诪谉 讛转讘讜讗讛 讬砖谉 注讚 讛砖谞讛 讛转砖讬注讬转 注讚 讘讗 转讘讜讗转讛 转讗讻诇讜 讬砖谉, 讜讛讗讬 转讘讜讗转讛 讗转讘讜讗转讛 讚砖诪讬谞讬转 讚讗讬讬专讬 讘讬讛 讘专讬砖讬讛 讚拽专讗 拽讗讬. 讜讚讜拽讗 诇诪讝讘谉 讻诇 讞讚 讜讞讚 讻讚讬 驻专谞住转 讘讬转讜, 讗讘诇 诇讝讘讜谞讬讛 诇注诇诪讗 诇讗. 讜讗讬谉 爪专讬讱 诇讜诪专 讘砖讘讬注讬转 讙讜驻讬讛 讚讗住讬专 诇诪讝讘谉 讗讚注转讗 讚讝讘讜谞讬, 讚专讞诪谞讗 讗诪专 诇讗讻诇讛 讜诇讗 诇住讞讜专讛. 讜注讜讘讚讗 讚专讘讬 讬讜住讬 讘专' 讞谞讬谞讗 谞诪讬 讚讬拽讗, 讚讗诪专 诇讬讛 诇砖诪注讬讛 驻讜拽 讗讜爪专 诇驻讬专讬 砖诇砖 砖谞讬诐 注专讘 砖讘讬注讬转 讜砖讘讬注讬转 讜诪讜爪讗讬 砖讘讬注讬转, 讚诪砖诪注 讚诪讬诇转讗 讚讬讻讬诇 诇诪注讘讚讛 诇讻讜诇讛 讛砖转讗 讘注专讘 砖讘讬注讬转 拽讗诪专 诇讬讛, 砖"诪 谞诪讬 讚诇讗讜 讗讚转讗 讚讝讘讜谞讬 拽讗诪专, 讚讗诐 讻谉 诪讗讬 驻讬专讬 砖诇砖 砖谞讬诐 讚讗"诇 讛讗 诇讗讜 诪讬讚讬 讚拽讬抓 讛讜讗:



拽谞讘. 讗诪专 诇讬讛 专讘讬 讬讜住讬 讘专 讞谞讬谞讗 诇砖诪注讬讛 驻讜拽 讗讜爪专 诇驻讬专讬 砖诇砖 砖谞讬诐 注专讘 砖讘讬注讬转 讜砖讘讬注讬转 讜诪讜爪讗讬 砖讘讬注讬转. 讻讚驻专讬砖谞讗 诇注讬诇:





转讜住驻讜转 专讬"讚

(诇讝) 讜砖"诪 诪讜住讬驻讬谉 注诇 讛诪讚讜转 讜讗讬谉 诪讜住讬驻讜转 讬讜转专 诪砖转讜转 驻讬' 砖讛诪谞讛 砖诇 讛讚讬讜讟 讛讬' 诪讗讛 讝讜讝讬诐 砖讛诐 讻"讛 住诇注讬诐 讜讛讜住讬驻讜 注诇讬讜 砖转讜转 讜注砖讗讜讛讜 砖诇 诇诪"讚 住诇注讬诐 砖讛谉 拽"讱 讝讜讝讬诐 讜砖诇 拽讜讚砖 讛讬讜 讻驻讜诇 讜讬讘讜讗 住' 住诇注讬诐 讗讘诇 诪讬讛讜 诇讗 砖讛讜住讬驻讜 注诇 讞砖讘讜谉 讛砖拽诇讬诐 砖诇注讜诇诐 讛诪谞讛 讗讬谉 讘讜 讗诇讗 讻"讛 住诇注讬' 讗诇讗 砖讛讜住讬驻讜 注诇 讛讚讬谞专讬诐 讚讛砖拽诇 讛讜讛 注砖专讬诐 讙专讛 讜诪转专讙诪讬谞谉 注砖专讬诐 诪注讛 讜讬讙讬注 诇讻诇 讚讬谞专 讛' 诪注讜转 讜讛诐 讛讜住讬驻讜 砖转讜转 讜讗诪专讜 砖砖 诪注讛 讻住祝 讚讬谞专 讜诇驻讬 讞砖讘讜谉 注砖专讬诐 讙专讛 讛砖拽诇 讗讬诪讗 讘讬讞讝拽讗诇 砖讛诪谞讛 砖诇 拽讜讚砖 讛讜讗 住' 住诇注讬诐 讗讘诇 诇驻讬 讞砖讘讜谉 讻"讙 讙专讛 讛砖拽诇 讜讛讬讛 诪谞讛 砖诇 拽讜讚砖 谞' 住诇注讬诐 讜砖诇 讛讚讬讜讟 讻"讛 住诇注讬':





砖讬讟讛 诪拽讜讘爪转

 讗讘讜讛 讚砖诪讜讗诇 诪讝讘讬谉 诇驻专讬 讘转专注讗 讞专驻讗. 驻讬专讜砖 讛讬讛 诪讜讻专 驻讬专讜转讬讜 讘砖注讛 砖诪讘讬讗 讗讜转诐 诪砖讚讜转讬讜 讜诇讗 讛讬讛 诪讻谞讬住 讗讜转诐 诇讗讜爪专 讻诇诇 讗诇讗 讛讬讛 诪讜讻专谉 讘诇讘讚 讘砖注专 讛讞讚砖 砖讛讜讗 转讞诇转 讬爪讬讗转 讛砖注专 讜讛讜讗 讛谞拽专讗 转专注讗 讞专驻讗 讜诇讗 讛讬讛 诪砖讛讛 讗讜转谉 讗爪诇讜 讻诇诇. 讜砖诪讜讗诇 讘谞讜 讛讬讛 诪砖讛讛 讗讜转谉 讗爪诇讜 注讚 讗讞专讬转 讛讘讬注讜专 砖讛驻讬专讜转 讘讬讜拽专 讜讛讜讗 诪讜讻专 讗讜转诐 讘砖注专 讛讝讜诇 讻诪讜 砖讛讬讜 讘砖注专 专讗砖讜谉. 砖诇讞讜 诪转诐 讚讗讘讗 注讚讬祝 诪讚讘专讗 讚讻讬讜谉 讚专讜讜讞 专讜讜讞. 讻诇讜诪专 砖讛讬讛 诪讜讻专 讗讘讬讜 驻讬专讜转讬讜 讘讞专驻讗 讜诇讗 诪砖讛讛 讗讜转诐 讗爪诇讜 讻诇诇 讗讬谞讜 讘讗 讛砖注专 诪转讞诇转讜 诇讬讚讬 讬讜拽专讗 讜讻讬讜谉 讚专讜讜讞 专讜讜讞 讗讘诇 讘谞讜 砖诇讗 讛讬讛 诪讜讻专 驻讬专讜转讬讜 讘讞专驻讗 讗诇讗 诪砖讛讛 讗讜转诐 注讚 砖讬讜拽专讜 讜讗祝 注诇 驻讬 砖诇讗 讛讬讛 诪讜讻专谉 讗诇讗 讻砖注专 讛讝讜诇 诇讗 讛讬讛 诪讛谞讛 讗讜转诐 讘砖注专 讻诇讜诐 砖讻讬讜谉 砖讛讜拽专 讛砖注专 讛讜拽专 讜诇驻讬讻讱 诪注砖讛 讛讗讘 注讚讬祝 诪诪注砖讛 讛讘谉. 讛专讗"诐 讝"诇. 


讗讬谉 讗讜爪专讬谉 讘讗专抓 讬砖专讗诇 讚讘专讬诐 砖讬砖 讘讛诐 讞讬讬 谞驻砖. 诪住转讘专讗 讚诇讗讜 讚讜拽讗 讘讗专抓 讬砖专讗诇 讚讗驻讬诇讜 讘讞讜抓 诇讗专抓 谞诪讬 讗住讜专 讗诇讗 诇讛讻讬 谞拽讟 转谞讗 讚讘专讬讬转讗 讗讬谉 讗讜爪专讬谉 驻讬专讜转 讘讗专抓 讬砖专讗诇 诪砖讜诐 讚讘讗专抓 讬砖专讗诇 讛讜讜 讬砖专讗诇 专讜讘讗 讗讘诇 讛讜讗 讛讚讬谉 讘讞讜抓 诇讗专抓 讘诪拽讜诐 砖专讜讘讜 讬砖专讗诇 讜讛讻讬 诪讜讻讞讬 注讜讘讚讬 讚砖诪讜讗诇 讜讗讘讜讛 讚砖诪讜讗诇 讚讛讗 讗讬谞讛讜 讘讞讜抓 诇讗专抓 讛讜讜 讜讻谉 驻住拽 讛专诪讘"诐 讝"诇 讘驻专拽 讬"讚 诪讛诇讻讜转 诪讻讬专讛 讜讗祝 专砖讘"诐 讝"诇 讻谉 讻转讘 讚讚讜拽讗 讘注讬专 砖专讜讘讛 讬砖专讗诇. 讛专"谉 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讜砖"诪 诪讜住讬驻讬谉 讻讜' 诇讻诇 讞诇拽 砖诪讜谞讛 砖拽诇讬诐 讜讚讬谞专 讻讜' 讜讛讜讬 谞"讞 住诇注讬诐 讜讚讬谞专 注讻"诇 讜诇讗 讚拽 注讜讚 讘砖诇讬砖 讚讬谞专 诇讻诇 讞诇拽 讜拽"诇:





诪讛专砖"讗 - 讞讬讚讜砖讬 讗讙讚讜转

讗讬谉 诪讜爪讬讗讬谉 驻讬专讜转 诪讗"讬 讚讘专讬诐 砖讬砖 讘讛诐 讞讬讬 谞驻砖 讻讙讜谉 讬讬谉 讻讜'. 砖诪谞讬诐 住诇转讜转 专"讬 讘谉 讘转讬专讗 诪转讬专 讘讬讬谉 诪驻谞讬 讻讜'. 讘讝讛 讬砖 诇讬讬砖讘 诪讛 砖谞转拽砖讜 讛诪驻专砖讬诐 讘诪专讙诇讬诐 讘诪讛 讛讜爪讬讗讜 讚讘转 讛讗专抓 砖讛专讬 讗诪专讜 讜讙诐 讝讘转 讞诇讘 讜讚讘砖 讜讝讛 驻专讬讛 讜诪"砖 讜讻砖诐 砖驻讬专讜转讬讛 诪砖讜谞讬诐 讻讱 讻讜' 讛讜讗 讚专讱 讚专砖 讗讘诇 诇驻讬 砖谞砖转讘讞讛 讗"讬 讘讝' 诪讬谞讬诐 讗专抓 讞讟讛 讜砖注讜专讛 讙驻谉 讜转讗谞讛 讜专诪讜谉 讗专抓 讝讬转 砖诪谉 讜讚讘砖 住驻专 讛讻转讜讘 讘诪讛 砖讛讜爪讬讗讜 讚讘讛 讜讬讻专转讜 讜讙讜' 诪谉 讛专诪讜谞讬诐 讜诪谉 讛转讗谞讬诐 讜讗诪专讜 讜讙诐 讝讘转 讞诇讘 讜讚讘砖 讜讝讛 驻专讬讛 诇讚讬讜拽讗 砖讗诇讜 讛驻讬专讜转 讛诐 讘讗"讬 砖讗讬谞谉 讞讬讬 谞驻砖 讗讘诇 砖讗专 讚讘专讬诐 砖讞讬讬 谞驻砖 转诇讜讬 讘讛谉 讻讙讜谉 讞讟讬谉 讜讝讬转 讗讬谉 讘讛 讜讻讘专 讛注讬讚 讛讻转讜讘 注诇 讚讘转诐 专注讛 讻诪"砖 讗专抓 讞讟讛 讜讙讜' 讗专抓 讝讬转 讚拽讚诪讛 讞讟讛 诇讗专抓 拽诪讗 讜拽讚诪讛 讝讬转 诇讗专抓 讘转专讗 讻讚讗诪专 讘讘专讻讜转 砖讛谉 注讬拽专 砖讘讞讛 砖诇 讗"讬 砖讞讬讬 谞驻砖 转诇讜讬 讘讛谉 讜诇专讬讘"讘 谞讬讞讗 讟驻讬 讜讬讻专转讜 讙诐 诪砖诐 讝诪讜专讛 讜讗砖讻讜诇 注谞讘讬诐 诇讛讜爪讬讗 讚讘讛 砖讬砖 讘讛 讚讘专 讛诪讘讬讗 转讬驻诇讛 讜诇讝讛 讗诪专讜 讗专抓 讗讜讻诇转 讬讜砖讘讬讛 讻讬 讗讬谉 讛讗专抓 诪住驻讬拽 讞讬讬 谞驻砖 讗讜讻诇转 诇讬讜砖讘讬讛 讗讘诇 讛讬讗 诪讻诇讛 讗转 讬讜砖讘讬讛 讘专注讘 讗砖专 转诪讬讚 诪爪讜讬 讘讛 讘讗讘专讛诐 谞讗诪专 讜讬讛讬 专注讘 讜讙讜' 讜讬专讚 讗讘专诐 诪爪专讬诪讛 讘讬注拽讘 讜讬砖讘 讬注拽讘 讘拽砖 诇讬砖讘 讘砖诇讜讛 讻讜' 讜诇讘住讜祝 注"讬 讛专注讘 讛讜专讚 诪爪专讬诪讛 注诐 讘谞讬 讘讬转讜 讝讜 讛讟讬谞讛 讛讬讛 讘诇讘诐 讻讬 讘讗诪转 讘讗讘专讛诐 讛讬讛 讘谞住讬讜谉 讙诐 讘讬注拽讘 诇拽讬讬诐 讘专讬转 讘讬谉 讛讘转专讬诐 讜拽"诇:





讞讻诪转 砖诇诪讛

讙诪' 讻讙讜谉 砖讘转讬 讗讜爪专 驻讬专讜转 讻讜' 谞"讘 讘驻专拽 讬讜诐 讛讻驻讜专讬诐 诇讞讜砖讜 诇讛 讜诇讗 讗讬诇讞砖讛 讜谞驻拽 诪讬谞讛 砖讘转讬 讗讜爪专 驻讬专讜转 讜专讘讬 讞谞讬谞讗 拽专讬 注诇讬讛 讝讜专讜 专砖注讬诐 诪专讞诐:


专"砖 讘讚"讛 诇讗 讬讻谞讬住 诪砖诇讜 讻讜' 谞"讘 讛讜讗 驻讬专讜砖 砖诇 拽讘 讞专讜讘讬谉 诇讗 讬讗爪专 讜注讬讬谉 讘讟讜专:





专砖"砖

专"砖 讚"讛 诪谞讛 专"诪 讛讜讬. 讜讛讗 拽讬"诇 诪谞讛 讻"讛 住诇注讬诐 讻讜' 讜诇讗诇诪谞讛 诪谞讛. 诪砖诐 讗讬谉 专讗讬讛 讗诇讗 讚诇讗 讛讜讬 专"诪 讚讗"讻 谞驻讬砖 讻转讜讘转讛 诪讚讘转讜诇讛 讗讘诇 讚诇讗 讛讜讬 讗诇讗 诪讗讛 讝讜讝 讚讛诐 讻"讛 住诇注讬诐 诇讗 诪讜讻讞. 讗讜诇诐 诪讚诇拽诪谉 (拽住"讛 讘') 讘诪砖谞讛 讝讜讝讬谉 诪讗讛 讻讜' 讗讬谉 诇讜 讗诇讗 诪谞讛 讜诪砖诐 (拽诪"讛) 拽讚砖讛 讘注砖专讬诐 讻讜' 注"砖 诪讜讻讞 讬驻讛 讚诪谞讛 讗讬谞讜 专拽 讻"讛 住诇注讬诐 讚讗讬谞讜谉 诪讗讛 讝讜讝:



专"砖 讚"讛 讜砖"诪 诪讜住讬驻讬谉. 注诇 讛' 砖拽诇讬诐 讛讜住讬驻讜 砖砖讬转 诪注诇诪讗. 讻爪"诇: 讘住讛"注 专"砖 讚"讛 诪驻谞讬 砖诪诪注讟. 讚谞讻谞住 讬讬谉 讬爪讗 住讜讚 (注讬专讜讘讬谉 住"讛 讜砖诐). 讗讜诇诐 讝讛讜 讚讘专 拽讟谉. 讗讘诇 讛专讘讛 讚讘专 注诇讬讜 砖诇诪讛 讘诪砖诇讬 (讻"讙) 讜讘讙诪' 住谞讛讚专讬谉 (注') 讜讘诪"专 谞砖讗 驻"讬 讜讘砖"诪:





讘谉 讬讛讜讬讚注

诪指讛 讻旨职转执讬讘 讗址讞植专指讬讜, "谞执砖讈职讘旨址注 讛殖' 讘旨执讙职讗讜止谉 讬址注植拽止讘: 讗执诐 讗侄砖讈职讻旨址讞 诇指谞侄爪址讞 讻旨指诇 诪址注植砖讈值讬讛侄诐". 谞专讗讛 诇讬 讘住"讚 讘砖诐 讬注拽讘 专诪讜讝 砖谞讬 砖诪讜转 讛诪住讜讙诇讬诐 砖讛诐 砖诐 驻讗"讬 讜砖诐 住讗"诇 砖诪讻讜讜谞讬诐 讘讛诐 讘驻住讜拽 驻旨讜止转值讞址 讗侄转 讬指讚侄讱指 (转讛诇讬诐 拽诪讛, 讟讝) 讜讛诐 诪住驻专 讬址注植拽止讘 [91+91=182] 诇讻谉 谞砖讘注 讘砖诪讜转 讗诇讜 注诇 讘谞讬 讗讚诐 讛专注讬诐 讘诪注砖讬诐 讛砖讬讬讻讬诐 诇诪诪讜谉 砖诇 驻专谞住讛.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诇住讜专讬讗 讻讜' 讗讜 诇砖讜谉 住讜专住讬. 讘驻谞讬谞讜 讛讙讬专住讗 砖诐 驻专住讬:

